ΓΡΑΠΤΗ ΕΡΩΤΗΣΗ P-2192/99

υποβολή: Eija-Riitta Korhola (PPE-DE) προς το Συμβούλιο

(23 Νοεμβρίου 1999)

Θέμα: Η σύσταση, στο πλαίσιο των διαπραγματεύσεων του ΠΟΕ, ειδικής ομάδας για την εξέταση της σχέσης μεταξύ της ελευθέρωσης του εμπορίου και των μη εμπορικών στόχων της πολιτικής

Πολλές μη κυβερνητικές οργανώσειςποστηρίζουν ότι δεν έχουν ουσιαστικές δυνατότητες να παρεμβαίνουν στην ημερήσια διάταξη της διαδικασίας λήψεως κοινωνικών αποφάσεων ή στη διαμόρφωσή της. Δεδομένης της αυξανόμενης σημασίας που αποκτά η κοινωνία των πολιτών, όσοι λαμβάνουν αποφάσεις στο χώρο της πολιτικής πρέπει να προσέχουν περισσότερο τη νομιμότητα στη διαδικασία λήψεως αποφάσεων. Ιδιαίτερα οι μη κυβερνητικές οργανώσεις στρέφουν την προσοχή τους στο διαπραγματευτικό γύρο του ΠΟΕ που πρόκειται να ξεκινήσει σύντομα, επειδή φοβούνται ότι οι διαπραγματευτές του εμπορικού οργανισμού είναι έτοιμοι να παραβλέψουν αρχές σημαντικότερες από την ελευθέρωση του εμπορίου. Δεν έχει γίνει, για παράδειγμα, μέχρι στιγμής επαρκώς λόγος για την συμβατότητα μεταξύ των εμπορικών στόχων και των αρχών της προστασίας του περιβάλλοντος, της προστασίας της δημόσιαςγείας και των ανθρωπίνων δικαιωμάτων στο χώρο της πολιτικής.

Πιστεύει το Συμβούλιο ότι είναι δυνατόν και σύμφωνο με τα συμφέροντα της ΕΕ να ανατεθεί στους εκπροσώπους της ΕΕ στις διαπραγματεύσεις του ΠΟΕ να προτείνουν να συγκροτηθεί κατά την έναρξη των διαπραγματεύσεων μία ομάδα εργασίας του ΠΟΕ με σκοπό

1. την εξέταση της σχέσης μεταξύ της ελευθέρωσης του εμπορίου και των μη εμπορικών στόχων της πολιτικής και

2. την αποσαφήνιση των θετικών συνεπειών του εμπορίου στο περιβάλλον και των πολιτικών που είναι αναγκαίες για την ενίσχυσή τους;

Απάντηση

(31 Ιανουαρίου 2000)

1. Η αξιότιμη κυρία βουλευτής γνωρίζει ασφαλώς τον σφαιρικό χαρακτήρα των συμπερασμάτων που ενέκρινε το Συμβούλιο στις 26 Οκτωβρίου 1999 σχετικά με τις προετοιμασίες της τρίτης Υπουργικής Διάσκεψης του ΠΟΕ στο Σιάτλ. Στα συμπεράσματά του το Συμβούλιοπογράμμισε την ανάγκη να εξασφαλιστεί ότι η κατάλληλη ισορροπία μεταξύ της περαιτέρω ελευθέρωσης του εμπορίου και της ενίσχυσης των πολυμερών κανόνων θα συμβάλει στη βιώσιμη ανάπτυξη, την προστασία του περιβάλλοντος, την κοινωνική πρόοδο, τη μείωση της φτώχειας και τηνγεία των καταναλωτών.

7. Η αξιότιμη κυρία βουλευτής θα γνωρίζει επίσης ότι το περιβάλλον και οι θεμελιώδεις προδιαγραφές εργασίας ευρίσκονται σεψηλή θέση στον κατάλογο των προτεραιοτήτων που καθόρισε η ΕΕ για το Σιάτλ. Όσον αφορά το περιβάλλον, το Συμβούλιο επιβεβαίωσε κατά την Υπουργική Διάσκεψη ότι η μέριμνα για το περιβάλλον θα πρέπει να ληφθείπόψη καθ' όλη τη διάρκεια των διαπραγματεύσεων προκειμένου να επιτευχθεί στο τέλος του γύρου των διαπραγματεύσεων ένα σύνολο αποφάσεων των οποίων οι ευνοϊκές για το περιβάλλον επιπτώσεις θα αντανακλώνται στα σχετικά μέρη της τελικής συμφωνίας. Με τον τρόπο αυτό, το Συμβούλιο τήρησε πιστά τη γραμμή την οποία είχε επιλέξει και η οποία εκτίθεται στην παράγραφο 11, σημείο ζ) των συμπερασμάτων που ενέκρινε κατά τη σύνοδό του της 26ης Οκτωβρίου 1999, στο πλαίσιο της προετοιμασίας της τρίτης Υπουργικής Διάσκεψης του ΠΟΕ. Το Συμβούλιο καλεί την αξιότιμη κυρία βουλευτή να ανατρέξει στα συμπεράσματα αυτά.

Όσον αφορά τις θεμελιώδεις προδιαγραφές εργασίας, το Συμβούλιο τάσσεται με σθένοςπέρ της προστασίας τους και, καθ' όλη τη διάρκεια της Υπουργικής Διάσκεψης,ποστήριξε ότι το θέμα αυτό πρέπει να περιληφθεί στηνπουργική διακήρυξη. Προκειμένου να επιτευχθεί πρόοδος στο ζήτημα του εμπορίου και των δικαιωμάτων των εργαζομένων, η ΕΕ προτείνει να συσταθεί ένα κοινό μόνιμο φόρουμ εργασίας του ΔΓΕ (Διεθνές Γραφείο Εργασίας) και του ΠΟΕ για τα ζητήματα του εμπορίου, της παγκοσμιοποίησης και της εργασίας, ώστε να επιδιωχθεί η καλύτερη κατανόηση των σχετικών ζητημάτων μέσω του ουσιαστικού διαλόγου μεταξύ όλων των ενδιαφερομένων μερών (συμπεριλαμβανομένων των κυβερνήσεων, των εργοδοτών, των συνδικαλιστικών οργανώσεων και των άλλων σχετικών διεθνών οργανισμών). Ο διάλογος αυτός θα πρέπει να περιλαμβάνει εξέταση της σχέσης μεταξύ της εμπορικής πολιτικής, της ελευθέρωσης του εμπορίου, της ανάπτυξης και των θεμελιωδών δικαιωμάτων των εργαζομένων. Το φόρουμ αυτό θα επιφορτιστεί επίσης με την προετοιμασία μιας συνόδουπουργικού επιπέδου η οποία θα πρέπει να διεξαχθεί το αργότερο το 2001. Η ΕΕ θα προτείνει να φιλοξενήσει τη σύνοδο αυτή.

8. Στα συμπεράσματά του της 26ης Οκτωβρίου 1999, το Συμβούλιο τόνισε περαιτέρω την ανάγκη πλήρους συμμετοχής της κοινωνίας των πολιτών στη διαδικασία αυτή και, προς τον σκοπό αυτό, την ανάγκη συνέχισης του διαλόγου μαζί της προκειμένου να ληφθούνπόψη τα έννομα συμφέροντά της και οι ανησυχίες της. Το Συμβούλιο τόνισε επίσης τη σπουδαιότητα των στενών επαφών με το Ευρωπαϊκό και τα εθνικά κοινοβούλια και της παρότρυνσης του διαλόγου με τις οργανώσεις της κοινωνίας των πολιτών τόσο σε εθνική όσο και σε ευρωπαϊκή κλίμακα.

9. Όσον αφορά την τελευταία ερώτηση της αξιότιμης κυρίας βουλευτού, εφιστάται η προσοχή στο γεγονός ότι, κατά την Υπουργική Διάσκεψη του Σιάτλ, δεν επιτεύχθηκε καμία συναίνεση για την έκδοσηπουργικής διακήρυξης με την οποία θα καθορίζεται η ημερήσια διάταξη ενός νέου γύρου και ο τρόπος διεξαγωγής των διαπραγματεύσεων. Οι διαβουλεύσεις για το εύρος και το πλαίσιο διεξαγωγής ενός νέου γύρου θα συνεχιστούν εν ευθέτω χρόνω στη Γενεύη, τα δε θέματα που θα περιληφθούν σε αυτόν αποτελούν ακόμα αντικείμενο συζητήσεων. Σημειωτέον ότι, στο Σιάτλ, οι Υπουργοί αναγνώρισαν σε μεγάλο βαθμό τη σημασία της κοινωνικής διάστασης του εμπορίου και της βιώσιμης ανάπτυξης τις οποίεςποστήριζε η ΕΕ. Καθ&pos; όλη τη διάρκεια της διαδικασίας που θα ακολουθήσει, οι ενέργειες της Ευρωπαϊκής Ένωσης θα καθοδηγούνται αποκλειστικά από τους στόχους που έχουν τεθεί στα συμπεράσματα του Συμβουλίου, με την επιφύλαξη των μέσων που κρίνονται ως απαραίτητα για την επίτευξη των στόχων αυτών.